ประกันชีวิตเตือนภาษีก่อน31มี.ค.
สมาคมประกันชีวิตไทยเตือนผู้เอาประกันภัยยื่นภาษีฯก่อน 31 มีนา นี้
8 มี.ค. 2554

สมาคมประกันชีวิตไทยเตือนผู้เอาประกันภัยยื่นภาษีฯก่อน 31 มีนา นี้
ตามที่ได้มีประกาศประกาศอธิบดีกรมสรรพากรเกี่ยวกับภาษีเงินได้ฉบับที่ 194 ลงวันที่ 28 กุมภาพันธ์ 2554 เรื่องกำหนดหลักเกณฑ์และวิธีการ เพื่อการยกเว้นภาษีได้สำหรับเงินได้เท่าที่ได้จ่ายเป็นเบี้ยประกันภัยสำหรับการประกันชีวิตแบบบำนาญฯออกมาแล้วนั้น  สมาคมประกันชีวิตไทยขอแจ้งให้ผู้เอาประกันภัยที่ได้ทำประกันชีวิตแบบบำนาญไว้ในปี 2553กับบริษัทประกันชีวิต รีบขอหนังสือรับรองการชำระเบี้ยประกัยภัยจากบริษัทที่ท่านทำประกันชีวิตแบบบำนาญไว้เพื่อใช้เป็นหลักฐานประกอบการยื่นแสดงภาษีเงินได้บุคคลธรรมดา ซึ่งจะช่วยให้ท่านสามารถได้รับการลดหย่อนภาษีตามจำนวนเบี้ยประกันชีวิตแบบบำนาญที่ท่านจ่ายจริง แต่ไม่เกิน 200,000 บาท  นอกเหนือจากการลดหย่อนเบี้ยประกันชีวิตแบบทั่วไป ที่ท่านได้รับการลดหย่อนในวงเงินตามเบี้ยประกันชีวิตที่จ่ายจริงแต่ไม่เกิน 100,000 บาท รวมทั้งสิ้นลดหย่อนได้ไม่เกิน 3000,000 บาท ทั้งนี้ผู้เอาประกันภัยจะต้องยื่นแสดงภาษีเงินได้บุคคลธรรมดา(ภงด. 90 และ 91) ภายในวันที่ 31 มีนาคม 2554